Ľubo Virág

Ľubo Virág (vlastným menom: Ľubomír Virág; * 20. november 1955, Pata† 10. október 2024) bol slovenský spevák, hudobník, skladateľ a textár rómskeho pôvodu. Venoval sa popu (a rom-popu). Spieval barytón. 

Bol zakladajúcim členom skupiny ZenitZomrel mi v náručí - ozene.sk a Čarovné husle, neskôr vystupoval sólovo.

 Život 
Narodil sa v roku 1955 v Pate, neskôr žil v susednej Šintave a Šoporni. Vyrastal u babky. Od mladosti sa začal venovať hudbe, no profesionálne ju neštudoval. Pôvodne hral na base a bicích a stal sa jedným zo zakladajúcich členov patianskej skupiny Zenit (1977). Po odchode zo skupiny sa začal venovať rómskej hudbe ako sólista. Pod hlavičkou umeleckej agentúry Slovkoncert pôsobil v Nemecku, Bulharsku a Juhoslávii. V zahraničí pôsobil celkovo 8 rokov.

Oženil sa v sedemnástich rokoch. Aby zabezpečil rodinu, pracoval povedľa spievania aj na rôznych pozíciách. V zahraničí pracoval ako pomocník v kuchyni, neskôr na Slovensku v seredskej Niklovke, ako buldozerista či natierač fasád. Neskôr začal podnikať v preprave a sám jazdil po Európe na kamióne.

Ako hudobník spolupracoval s viacerými významnými českými a slovenskými hudobníkmi, vrátane Karla Gotta. Ako sólista účinkoval v orchestroch Big band Radio Bratislava, Fantasy orchestre, Čarovné a Diabolské husle.

Zomrel 10. októbra 2024. Pochovaný bol 15. októbra v Šintave.

 Diskografia 
 1997: Pre Michaelu - Monitor EMI mc 7243 8 59423 4 1, MC
 1999: Načo pôjdem domov - RB - Rádio Bratislava RB 0189-2731, CD
 2000: Párty - Rádio Bratislava
 2001: Idem domov - Ľubo Virág a Jana Kocianová - Fantasy orchestra Ladislava Riga - MSP Records, CD
 2002: Fantastica Italiana - Ľubo Virág a Mária Eliášová - MSP Records, CD
 2004: Najkrajšie rómske piesne - BMG Czech Republic, MC, CD Najkrajšie rómske piesne - discogs.com
 2008: V.I.P. GIPSY - Universal Music EAN 0602517658011, CD (Ľubo Virág, Marco Pillo, Laszlo Molnar, Sándor Ürmös, Ivan Herák) V.I.P. Gipsy vydala debutový album, tasr, supermusic.sk
 2009: Ľubo Virág a V.I.P. Gipsy - The Very Best of Gold - DV Konkert ,CD
 2013: Mamin spev - Československá Muzika, 2CD, DVD
 2013: Muškáty v oknách - Československá Muzika, 4CD, 2DVD
 2013: Celý život hral som v noci - LV records, CD

 Spolupráca na albumoch 
 1994: Repete Gala 2 - ENA Records, MC, CD, 18. „Primášovo srdce“
 1999: Ambrelo a jeho hostia - Ambrelo, hudobná skupina nevidiacich - WV, Vydavateľstvo Štefana Wimmera WV 0030 2331, 07. „Erika“ - Marián Bango, Ľubo Virág, 11. „Joj Romale“ - Marián Bango, Milan Ištvanec, Ľubo Virág; hudobná réžia, mixáž, aranžmány, syntetizér
 2003: Chalupárium - MSP Records, CD -  02. „Paprika pór, aj sveta pól“ - Ľubo Virág a Jana Kocianová, 04. „Nie som ja už ten, ktorý som býval (Nem vagyok én már az, aki voltam)“
 2004: Sólisti orchestra - Zlaté husle, CD, 05. „Cigánske piesne“ - Ľubo Virág a Martin Čorej
 2014: Všetko je inak - Juraj Zaujec - Opus, CD, 06. „Mama mi verí“ - Juraj Zaujec ft Tomáš Gajlík, Ľubo Virág

 Piesne 

 Filmografia 
 2017: Kobieta  ....mafiánsky boss, réžia, námet: Pierre Fabo, scenár: Pierre Fabo, Mário Puzder, produkcia: Lexis Production Študenti FMK nakrútili film Kobieta, medialnavychova.skŠtudenti Fakulty masmediálnej komunikácie nakrútili film Kobieta

 Referencie 

Kategória:Osobnosti z Paty
Kategória:Slovenskí popoví speváci
Kategória:Slovenskí popoví basgitaristi
Kategória:Slovenskí popoví bubeníci
Kategória:Slovenskí popoví gitaristi
Kategória:Slovenskí popoví klávesisti
Kategória:Slovenskí kontrabasisti
Kategória:Slovenskí hudobní skladatelia
Kategória:Slovenskí textári piesní
Kategória:Predstavitelia rómskej hudby
Kategória:Slovenské osobnosti rómskeho pôvodu